FN ber om nødhjelp for Boko Haram-flyktninger
2,6 millioner mennesker har flyktet fra Boko Harams herjinger i Nigeria, Kamerun, Tsjad og Niger siden 2013, ifølge FNs høykommissær for flyktninger (UNHCR). – Boko Haram-krisen er langt fra over, sier Kelly Clements i UNHCR. 208.000 nigerianere på flukt trenger nå akutt hjelp, og UNHCR ber om 1,2 milliarder kroner for å komme dem til unnsetning. – Verden kan ikke glemme ofrene for denne dødelige konflikten, spesielt når håpet for fred er så lite. Konflikten har også hatt knusende sideeffekter som matmangel og hungersnød, sier Clements. Boko Haram har de siste månedene utført en rekke angrep mot Maidudguri, provinshovedstaden i Borno nordøst i Nigeria. Gruppen har flere ganger brukte unge jenter og kvinner som selvmordsbombere mot sivile mål. Nesten ni år med voldelig konflikt har kostet minst 20.000 mennesker livet og drevet millioner på flukt.
208.000 nigerianere som er drevet på flukt av den ytterliggående islamistgruppa Boko Haram, trenger øyeblikkelig hjelp, advarer UNHCR.